Լյուդմիլա Խրիստեսևա

**Լյուդմիլա Խրիստեսևա** (, ), բելառուսական ծագումով շվեդ նկարչուհի։

## Կյանք և գործունեություն
2001 թվականին Բելառուսի Վիտեբսկի պետական ​​տեխնոլոգիական համալսարանի արվեստի և տեքստիլ դիզայնի մագիստրոսի կոչում ստանալուց հետո Խրիստեսևան տեղափոխվել է Շվեդիա և միացել շվեդ դիզայներ Լարս Վալինի ստեղծագործական թիմին։

Բելառուսական և շվեդական մշակույթի սինթեզը ոգեշնչեց Խրիստեսևային՝ ուսումնասիրելու գենդերային, ինքնության և կանանց ներկայացվածության թեման տարբեր մշակույթներում։ Խրիստեսևան ակտիվորեն մասնակցում է տարբեր գեղարվեստական ​​նախագծերի և ցուցահանդեսների Շվեդիայում և արտերկրում։ Նրա *Artten* ստուդիան գտնվում է Ստոկհոլմի կենտրոնում և գործում է որպես երիտասարդ նկարիչների ցուցահանդեսային հարթակ.

Խրիստեսևան Ստոկհոլմի համալսարանում ստացել է մագիստրոսի կոչում նորաձևության պատմության և տեսության ոլորտում՝ գրելով ատենախոսություն *Pussy Riot*-ի մասին, որտեղ օգտագործվում էր նորաձևության աքսեսուարը՝ *[[Բալակլավա (գլխարկ)|բալակլավան]]*, ընդդիմադիր տեսակետները ներկայացնելու համար։ Նա նաև սովորել է *Konstfack* արվեստի բարձրագույն դպրոցում։

Խրիստեսևայի «*Sustainidentuty*» ցուցահանդեսը՝ տարբեր մշակույթներում կանացիության գաղափարի մասին, ներկայացվել է Ղազախստանում (2015) և Բելառուսում (2016) տեղի դիվանագիտական ​​կորպուսի աջակցությամբ։ Տուալից (բնական բամբակե կտոր՝ զարդանախշով, հնդկական կտորի տեսակ) պատրաստված քանդակները, որոնք բարձր նորաձեւության նախատիպեր են, ցուցադրվել են Բանակի թանգարանում (2016), Ստոկհոլմում Ամերիկայի դեսպանի նստավայրում, Սկանդինավյան թանգարանում (2017-2018) և Ռուզնդալ այգում (2018)։

2017 թվականին Խրիստեսևան Շվեդիայի ինստիտուտի համար կազմակերպել է *Ingmar Bergman and his legacy in fashion and art* ցուցահանդեսը։ Ցուցահանդեսը ցուցադրվել է Ինգմար Բերգմանի հոբելյանական տարում, Շվեդիայի դեսպանության աջակցությամբ՝ աշխարհի տարբեր թանգարաններում և արվեստի պատկերասրահներում։ 2018 թվականի ամռանը *Bergmancenter*-ը հրավիրեց Քրիստեսևային՝ ներկայացնելու իր «Անհաղթ կանացիություն» գեղարվեստական ​​նախագիծը Ֆորյո կղզում։

Լ. Խրիստեսևան Ստոկհոլմում *UN Women Sverige (2017*)-ի շրջանակում անցկացվող *HeforShe Arts Week*-ի նախաձեռնողն ու պրոդյուսերն է։ Նորաձևության շաբաթվա կապակցությամբ 2018 թվականի աշնանը Լյուդմիլան սկսեց իր նոր նախագիծը՝ *Fashion Speaks*-ը, որտեղ նարնջագույն խալաթները հայտնվեցին որպես *Orange Day* արշավի գեղարվեստական ​​ձևավորում, որը ստեղծվել էր ՄԱԿ-ի կանանց կողմից և կոչ էր անում վերջ տալ կանանց հանդեպ բռնությանը։

2019 թվականի օգոստոսի 28-ին Խրիստեսևան միավորեց նշանավոր շվեդուհիներին քույրության գաղափարով և հրավիրեց նրանց մասնակցելու իր նախագծին` «Նորաձևությունը խոսում է. բնության 100 երանգները»։ Հյուրերի թվում էր շվեդ մշակութային պրոդյուսեր Ուլրիկա Սքուգ Հոլմգարդը։ Ստոկհոլմի սրտում՝ *Strandvägen allé*-ում, այս կանայք ցուցադրեցին բելառուսական «*Historia Naturalls*» ապրանքանիշի էկոլոգիապես մաքուր հագուստի հավաքածուն։ Այս նախագծի մասնակիցների թվում էին Բելառուսում Շվեդիայի դեսպան Քրիստինա Յոհաննեսոնը և Կանանց իրավունքների պաշտպանության կազմակերպության հիմնադիր Մարիա Ռաշիդին։

Իր ստեղծագործության մեջ Խրիստեսևան զարգացնում է մի քանի գեղարվեստական ​​ուղղություններ՝ *Sustainidenity*, *Pinkism* և *The sky over*։

## Ծանոթագրություններ

## Արտաքին հղումներ
* Լ․ Խրիստեսևա, պաշտոնական կայք

Կատեգորիա:Բելառուս նկարիչներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ